’બિગ બોસ-8’માં પણ તે ખૂબ ચર્ચામાં રહી હતી. ખૂબ જ ચર્ચાઓમાં રહેવા છતાં તેની કરિયરની ગતિ સુસ્ત છે. તે કહે છે કે હું એવું માનતી નથી. હું છેલ્લાં પાંચ-છ વર્ષથી સતત મોડલિંગમાં વ્યસ્ત છું. ‘બિગ બોસ-8’ના કારણે હું વધુ ચર્ચામાં આવી. મારી પહેલી ફિલ્મ ‘ધ એક્સપોઝે’ ઠીક ઠીક બિઝનેસ કર્યો, પરંતુ મને તેનો કોઇ ખાસ ફાયદો ન થયો. હવે હું ઇન્દ્રકુમારની ફિલ્મ ‘ગ્રેટ ગ્રાન્ડ મસ્તી’ કરી રહી છું. આ ફિલ્મ પછી મને સારો એવો મોકો મળશે. હું આ ફિલ્મમાં બે ગીત ઉપરાંત મહત્ત્વના સીનમાં પણ છું. હું આખી ફિલ્મમાં જોવા મળીશ. તેથી હું ખૂબ ખુશ છું.